Unión del Pueblo Navarro talde parlamentarioko Iñaki Iriarte López jaunak idatziz erantzuteko galdera aurkeztu du Lurralde Kohesiorako Departamentuaren 2023-2027 Hizkuntza Planeko sentsibilizazio-pilulei buruz (11-24/PES-00253). Zehazki, aipatzen du Lurralde Kohesiorako Departamentuaren 2023-2027 Hizkuntza Planaren 21. orrialdean honako ekintza hau jasotzen dela: “Hizkuntza-eskubideei eta hizkuntzaren eta kalitatearen arteko harremanari buruzko sentsibilizazio-pilulak igortzea langile guztiei”. Eta, horren harira, galdetzen du:

– Prestatu al dira jada pilula horiek?

– Aurreikusita al dago Euskarabidearen webgunean edo kasuko departamentuaren webgunean argitaratzea hori? Hona hemen Nafarroako Gobernuko Lurralde Kohesiorako kontseilaria ematen dion informazioa:

Une honetan ez da oraindik prestatu galderan aipatzen den materiala, eta, beraz, ez da inolako euskarritan argitaratu.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 17an.

Lurralde Kohesiorako kontseilaria: Óscar Chivite Cornago